ai4bharat/Pralekha huggingface dataset:
மத்திய அமைச்சரவை
வளாகங்களில் அனுமதியற்று இருப்பவர்கள் மீது கடும் நடவடிக்கை
குடியிருப்பு வசதிகளில் அனுமதியற்று இருப்பவர்களுக்கான விரிவான வெளியேற்ற முறைகள்
“பொது வளாகங்கள்  திருத்த சட்டவரைவு, 2019-க்கு அமைச்சரவை ஒப்புதல்
எதிர்வரும் நாடாளுமன்ற கூட்டத்தில் புதிய சட்டவரைவு அறிமுகப்படுத்தப்படுகிறது
பொது வளாகங்களில் உள்ள குடியிருப்பு வசதிகளில் அனுமதியற்று இருப்பவர்கள் மீது கடும் நடவடிக்கை எடுக்கச் செய்யும் வகையில், பிரதமர் திரு.நரேந்திர மோடியின் தலைமையில் நடைபெற்ற மத்திய அமைச்சரவை, “பொது வளாகங்கள்  திருத்தச் சட்டவரைவு, 2019”-ஐ அறிமுகப்படுத்திட ஒப்புதல் அளித்தது.
தாக்கம் :
இந்த திருத்தங்கள், அரசு குடியிருப்புகளில் அனுமதியற்று இருப்பவர்களின் மென்மையாக மற்றும் விரைவாக வெளியேற்றுவதற்கு வழிவகை செய்வதுடன், அத்தகைய காலி குடியிருப்புகளை காத்திருப்போர் பட்டியலில் முதிர்ச்சியடைந்துள்ள தகுதியுள்ள நபர்களுக்கு கிடைக்க வகை செய்யும்.
குடியிருப்பு வசதிக்காக காத்திருக்கும் காலத்தை இது குறைக்கும்.
தாக்கங்கள் :
இந்த புதிய சட்டவரைவு, பொது வளாகங்கள்  திருத்தச் சட்டவரைவு, 2017”-க்கு பதிலாக இடம் பெறும்.
இது எதிர்வரும் நாடாளுமன்ற கூட்டத்தொடரில் அறிமுகப் படுத்தப்படும்.
செயலாக்கம் :
இந்தச் சட்டவரைவு பொது வளாகங்கள்  சட்டம் 1971, பிரிவு 2, பிரிவு 3 மற்றும் பிரிவு 7 ஆகியவற்றில், பிரிவு 2-ல் உட்பிரிவு -க்கு முன்பாக உட்பிரிவு  சேர்த்தும், சட்டப்பிரிவு 3-ல் சட்டப்பிரிவு 3A-க்கு கீழ் புதிய சட்டப்பிரிவு 3B சேர்த்தும் மற்றும் சட்டப்பிரிவு 7-ன் கீழ் உட்பிரிவு -ன் கீழ் புதிய உட்பிரிவு 3A சேர்த்தும் திருத்தங்களைக் கோருகிறது.
இந்த புதிய திருத்தங்கள், குடியிருப்பு வசதிகளில் அனுமதியற்று இருப்பவர்களை வெளியேற்றுவதற்கான விரிவான செயல்முறைகளை உடைமை அலுவலர் செயல்படுத்திடவும், வழக்கு காலத்தில் குடியிருந்ததற்காக சேத கட்டணம் விதித்திடவும் வழிசெய்யும்.
அரசு குடியிருப்புகளிலிருந்து, அனுமதியற்று இருப்பவர்களை விரைவாக வெளியேற்றுவதற்கும், தகுதியான நபர்களுக்கு குடியிருப்பு வசதிகள் அதிகளவில் கிடைக்கச் செய்வதற்கும் வழிவகுக்கும்.
சிறப்பு சேவைகள் மற்றும் கட்டுரைகள்
ரூ.100 கோடி மதிப்பில் 15.6 கிலோ ஹெராயின் சென்னை சர்வதேச விமான நிலையத்தில் பறிமுதல். டான்சானியா நாட்டைச் சேர்ந்த இருவர் கைது
போதைப் பொருள்களின் பறிமுதலில் மிகப்பெரிய அளவில் 15.6 கிலோ ஹெராயின் டான்சானியா நாட்டைச் சேர்ந்த இருவரிடம் இருந்து சென்னை சர்வதேச விமான நிலையத்தில் இன்று கைப்பற்றப்பட்டது.
ஆப்பிரிக்க நாடுகளிலிருந்து இந்தியாவிற்கு போதைப் பொருள்கள் கடத்தி வரப்படுவதாக வருவாய்ப் புலனாய்வு இயக்குநரகத்திடம் இருந்துக் கிடைத்த தகவலின் அடிப்படையில் சென்னை சர்வதேச விமான நிலையத்தில் தீவிர சோதனை மேற்கொள்ளப்பட்டது. தோஹா வழியாக ஜோகன்னஸ்பர்க்கில் இருந்து கத்தார் ஏர்வேஸ் 528 என்ற விமானத்தில் பயணம் வந்த இருவர், போதை பொருள்களைக் கடத்தி வரக்கூடும் என்ற சந்தேகத்தின் பேரில் தடுத்து நிறுத்தப்பட்டனர்.
அவர்களிடம் விசாரணை நடத்திய போது அவர்கள் பதற்றமாக இருந்ததுடன், மழுப்பலாக பதிலளித்தனர். அவர்கள் இருவரும் தலா இரண்டு இழுபெட்டிகளைத் தங்களுடன் விமானத்தில் எடுத்து வந்திருந்தனர்.
அவற்றை சோதனையிட்டதில், இழுபெட்டிகளில் போலியான கீழ்ப்பகுதி இருப்பதும், அவற்றில் நெகிழிப் பொட்டலங்கள் மறைத்து வைக்கப்பட்டிருப்பதும் கண்டுபிடிக்கப்பட்டது. ஒவ்வொரு இழுபெட்டியிலும் ஐந்து பொட்டலங்கள் இருந்தன. அவற்றைப் பிரித்துப் பார்க்கையில் வெள்ளை நிறத் தூள் இருப்பது தெரியவந்தது. அதன் வாசனையைத் தவிர்ப்பதற்காக காரத்தூள் அதில் தூவப்பட்டிருந்தது.
போதை மருந்து சோதனையில் அந்தத் தூள் ஹெராயின் என்பது கண்டுபிடிக்கப்பட்டது. மொத்தம் ரூ. 100 கோடி மதிப்பில் 15.6 கிலோ ஹெராயின் என்று சந்தேகிக்கப்படும் தூள் போதைப் பொருள் தடுப்புச் சட்டம் 1985 மற்றும் சுங்கச் சட்டத்தின் கீழ் பறிமுதல் செய்யப்பட்டது.
விசாரணையின் போது மருத்துவ சிகிச்சைக்காக தமது உதவியாளர் ஃபெலிக்சுடன் பெங்களூரு அதிநவீன மருத்துவமனையிலிருந்து வழங்கப்பட்ட விசாவின் அடிப்படையில் அங்கு சிகிச்சை பெறுவதற்காக இந்தியாவிற்குப் பயணம் மேற்கொண்டிருப்பதாக பெண் பயணி தெரிவித்தார்.
பெங்களூருவிற்கு நேரடி விமானம் கிடைக்காததால் அவர்கள் சென்னை வந்திறங்கினார்கள். போதைப் பொருள் தடுப்புச் சட்டத்தின் கீழ் இருவரும் கைது செய்யப்பட்டனர்.
மொத்தம் ரூ.100 கோடி மதிப்பில் 15.6 கிலோ ஹெராயின் சென்னை சர்வதேச விமான நிலையத்தில் பறிமுதல் செய்யப்பட்டதுடன் டான்சானியா நாட்டைச் சேர்ந்த இருவர் கைது செய்யப்பட்டனர்.
மேலும் விசாரணை நடைபெற்று வருவதாக சென்னை சர்வதேச விமான நிலையத்தின் சுங்கத்துறை ஆணையர் வெளியிட்டுள்ள செய்திக் குறிப்பில் தெரிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
மத்திய சுகாதாரத்துறை அமைச்சர் டாக்டர் மன்சுக் மாண்டவியா 2 நாள் சிந்தனை அமர்வைத் தொடங்கி வைத்தார்
மத்திய சுகாதாரம் மற்றும் குடும்ப நலம், ரசாயனம் மற்றும் உரத்துறை அமைச்சர் டாக்டர். மன்சுக் மாண்டவியா, "மருந்துகள்: தர ஒழுங்குமுறைகள் மற்றும் அமலாக்கம்" என்ற தலைப்பில் இரண்டு நாள் சிந்தனை அமர்வை இன்று தொடங்கி வைத்தார். அவருடன் மத்திய சுகாதாரம் மற்றும் குடும்ப நலத்துறை இணை அமைச்சர் டாக்டர் பாரதி பிரவின் பவார், ரசாயனம் மற்றும் உரங்கள் துறை இணையமைச்சர் திரு பகவந்த் குபா, நிதி ஆயோக் உறுப்பினர்  டாக்டர் வி.கே.பால், லோக்ஆயுக்தா மகாராஷ்டிரா துணைத்தலைவர் திரு சஞ்சய் பாட்டியா ஆகியோர் கலந்து கொண்டனர். பல்வேறு மாநிலங்கள்/யூனியன் பிரதேசங்களைச் சேர்ந்த சுகாதாரச் செயலர்கள் மற்றும் மருந்து கட்டுப்பாட்டாளர்கள் இந்த மாநாட்டில் பங்கேற்கின்றனர்.
டாக்டர். மன்சுக் மாண்டவியா தமது தொடக்க உரையில், கலந்துரையாடல் மன்றத்தின் கருப்பொருளை சுட்டிக்காட்டினார். மருந்து மற்றும் சுகாதாரத் துறைகளில் உள்ள அனைத்து பங்குதாரர்களுக்கும் வலுவான மற்றும் நெகிழ்வான ஒழுங்குமுறை அமைப்புகளை உருவாக்குவதற்கான ஒருங்கிணைந்த அணுகுமுறைகளுக்கான பாதைகளை ஆலோசிப்பதற்கான ஒரு தளமாகும் இந்த சிந்தனை அமர்வு என்று அவர் கூறினார். "உலகின் மருந்தகம்" என்ற இந்தியாவின் புகழ் நிலைநிறுத்தப்படுவதையும், நுகர்வோருக்கு மிக உயர்ந்த தரத்தில் மருந்துப் பொருட்களை வழங்குவதையும் இது உறுதி செய்யும் என்றார் அவர்.
“நாட்டின் ஒழுங்குமுறை வழிமுறைகள் காலத்திலும் இடத்திலும் நிலைத்திருக்கும் குறைபாடற்ற தரத்தில் இருப்பதை உறுதி செய்வது மிகவும் முக்கியமானது. மத்திய அமைச்சகங்களும் மாநில அமைப்புகளும் கூட்டுறவு கூட்டாட்சியின் உணர்வோடு செயல்படும்போது, ஒன்றுக்கொன்று பலத்தை உருவாக்கி, ஒழுங்குமுறை அமைப்புகளில் உள்ள சிக்கல்களை அகற்ற கூட்டாகச் செயல்படும்போது இது சாத்தியமாகும்”என்று மத்திய அமைச்சர் கூறினார். "நாம் எதிர்கொள்ளும் சவால்களை நமது கூட்டு அனுபவத்தை ஒருங்கிணைப்பதன் மூலம் சமாளிக்க முடியும். வலுவான, உறுதியான, மீள்தன்மை மற்றும் மக்கள் நட்பு வழிமுறைகளை உருவாக்க வளமான அறிவை இந்த அமர்வு வழங்கும்”என்று அவர் கூறினார்.
குடியரசுத் தலைவர் செயலகம்
சர்தார் வல்லபாய் பட்டேலின் பிறந்த நாளை முன்னிட்டு அவருக்கு குடியரசுத் தலைவர் மரியாதை செலுத்தினார்
குடியரசுத் தலைவர் திரு.ராம் நாத் கோவிந்த், திரு சர்தார் வல்லபாய் பட்டேல் பிறந்த நாளை முன்னிட்டு குடியரசுத் தலைவர் மாளிகையில் நடைபெற்ற நிகழ்வில் அவருக்கு மலரஞ்சலி செலுத்தினார்.
குடியரசுத் தலைவர் மற்றும் குடியரசுத் தலைவர் மாளிகையில் உள்ள அலுவலர்கள் திரு சர்தார் வல்லபாய் பட்டேலின் திருவுருவப் படத்துக்கு மலர்களைத் தூவி மரியாதை செய்தனர்.
முன்னதாக இன்று காலை புது தில்லியில் உள்ள சர்தார் பட்டேல் நினைவிடத்துக்கு சென்ற குடியரசு தலைவர், திரு சர்தார் வல்லபாய் பட்டேலின் சிலைக்கு முன்பு வைக்கப்பட்டிருந்த அவரது திருவுருவப் படத்துக்கு மலர் தூவி மரியாதை செலுத்தினார்.
மேலும் விவரங்களுக்கு இந்த ஆங்கில செய்திக் குறிப்பை காணவும்;https://pib.gov.in/PressReleasePage.aspx?PRID=1669026
------
(Visitor Counter : 110
சிறப்பு சேவைகள் மற்றும் கட்டுரைகள்
சென்னை ஏஐசிடிஇ பெயரில் ஆள்சேர்ப்புக்கான போலி செய்திகள் / விளம்பரம் குறித்த எச்சரிக்கை
சென்னையில் உள்ள அகில இந்திய தொழில்நுட்ப கல்விக் கழகத்தின் மண்டல அலுவலக ஆள்சேர்ப்பு அதிகாரிகள் என்று கூறிக்கொண்டு வட்ட / மாவட்ட ஒருங்கிணைப்பாளர்கள், மண்டலத் தலைமை அலுவலர்கள், மண்டல அதிகாரிகள் உள்ளிட்ட அனைத்துப் பணியிடங்களுக்கும் ஆள்சேர்ப்பு நடைபெறுவதாக வந்துள்ள செய்திகள் மற்றும் விளம்பரங்கள் போலியானது எனவும் பொதுமக்கள் இதை நம்ப வேண்டாம் எனவும் ஏஐசிடிஇ கூறியுள்ளது.
ஆள்சேர்ப்பு குறித்த போலியான செய்திகள் மற்றும் விளம்பரங்கள் வெளியாகியிருப்பது குறித்து தங்கள் கவனத்திற்கு வந்துள்ளது எனவும் இத்தகைய ஆள்சேர்ப்புக்கான அறிவிப்பு எதையும் ஏஐசிடிஇ அதிகாரப்பூர்வ மின்னஞ்சல் முகவரியிலோ அல்லது www.aicte.india.org என்ற இணைய தளத்திலோ வெளியிடப்படவில்லை. எனவே இத்தகைய போலியான அறிவிப்புகளுக்கு ஏஐசிடிஇ பொறுப்பாகாது. இதுகுறித்து பொதுமக்கள் எச்சரிக்கையுடன் இருக்குமாறு கேட்டுக்கொள்ளப்படுகிறார்கள் எனவும் ஏஐசிடிஇ கூறியுள்ளது.
மேலும் இத்தகைய போலி நபர்களுக்கு எதிராக சட்டப்பூர்வ குற்றவியல் நடவடிக்கைகள் எடுக்கப்படும் என்று ஏஐசிடிஇ மண்டல அலுவலர் எம்.சுந்தரேசன் வெளியிட்ட செய்திக்குறிப்பில் கூறியுள்ளார்.
வணிகம் மற்றும் தொழில்துறை அமைச்சகம்
4வது என்ஐசிடிசி முதலீட்டாளர்கள் வட்டமேசை மாநாடு மும்பையில் நாளை நடைபெறுகிறது
இந்தியாவின் நிதித் தலைநகரில் முதலீட்டாளர்களின் வட்டமேசை மாநாடு நாளை நடைபெறவுள்ளது. மஹாராஷ்ட்ர தொழில் நகர நிறுவனம் ஏற்பாடு செயதுள்ள 4வது என்ஐசிடிசி முதலீட்டாளர்கள் வட்டமேசை மாநாடு மும்பையில் நாளை  நடைபெறுகிறது. இந்த நிகழ்ச்சியில் முக்கிய முதலீட்டாளர்கள் தவிர, மஹாராஷ்ட்ர முதலமைச்சர் ஏக்நாத் ஷிண்டே, மத்திய வர்த்தகம் மற்றும் தொழில்துறை அமைச்சர் பியூஷ் கோயல், மஹாராஷ்ட்ர துணை முதலமைச்சர் தேவேந்திர ஃபட்னவிஸ், தொழில்துறை அமைச்சர் உதய் சமந்த், பல்வேறு நாடுகளின் துணைத்தூதர்கள் மற்றும் மஹாராஷ்ட்ர அரசின் உயர் அதிகாரிகள் பங்கேற்க உள்ளனர். முதலீட்டாளர்கள் வட்டமேசை மாநாடு ஏற்கெனவே தில்லி, கொச்சி மற்றும் அகமதாபாதில் நடத்தப்பட்டது. இந்த 4வது மாநாடு, தேசிய தொழில்துறை போக்குவரத்து மேம்பாட்டு நிறுவனம் மூலம் திட்டமிடப்பட்டு, இந்தியா முழுவதும் வரவிருக்கும் பசுமையான தொழில் நகரங்களின் வளர்ச்சியை எடுத்துரைக்கும்.
தற்போது, மகாராஷ்டிராவில் ஔரங்காபாத், ராய்காட், சதாரா, நாக்பூர் ஆகிய மாவட்டங்களில் இதுபோன்ற நான்கு பசுமையான தொழில் நகரங்கள் உருவாக்கப்பட்டு வருகின்றன. இந்த மாநாடு பங்குதாரர்களிடையே அர்த்தமுள்ள விவாதத்தை எளிதாக்கி முதலீட்டாளர்களுக்குப் பல்வேறு ஒத்துழைப்பு வாய்ப்புகளை அடையாளம் காண உதவும்.
சுகாதாரம் மற்றும் குடும்ப நலத்துறை அமைச்சகம்
ஆயுஷ்மான் பாரத் – தேசிய மருத்துவப் பாதுகாப்பு இயக்கத்திற்கு இந்திய மருத்துவச் சங்கம் முழு ஆதரவு
ஆயுஷ்மான் பாரத் – தேசிய மருத்துவப் பாதுகாப்பு இயக்கம் -ஐ அமல்படுத்துவதில் ஒத்துழைப்புது குறித்து விவாதிக்க ஆயுஷ்மான் பாரத் – தேசிய மருத்துவப் பாதுகாப்பு இயக்கத்தின் முதன்மை நிர்வாக அலுவலர் டாக்டர். இந்து பூஷண், இந்திய மருத்துவ சங்கத்தின் கவுரவ தலைமைச் செயலாளர் டாக்டர். ஆர்.என். தாண்டனை சந்தித்துப் பேசினார். ஏபி-என்எச்பிஎம்-ஐ சிறப்பாக அமல்படுத்துவதில் முழு ஆதரவு அளிக்க இந்திய மருத்துவச் சங்க பிரதிநிதி ஒப்புதல் அளித்தார். குறிப்பாக, மருத்துவமனைகளை பட்டியலிடுவது, விழிப்புணர்வு ஏற்படுத்துவது, பயனாளிகளை அடையாளம் காணும் நடைமுறைகள் ஆகியவற்றில் ஒத்துழைக்க அவர் ஒப்புதல் அளித்தார்.
“ ஏபி-என்எச்பிஎம்-உடன் ஒத்துழைப்பதில் இந்திய மருத்துவ சங்கம் பெருமையடைகிறது. திட்டம் குறித்து விழிப்புணர்வு ஏற்படுத்துவதில் உதவ ஆர்வத்துடன் உள்ளது. இரண்டாம் அடுக்கு, மூன்றாம் அடுக்கு நகரங்கள் உள்ளிட்ட இடங்களில் தரமான சேவை வழங்குவோரை அடையாளம் கண்டு, பெரிய கட்டமைப்பை உருவாக்குவதிலும் ஆர்வம் கொண்டிருக்கிறது.” என்று டாக்டர். தாண்டன் கூறினார்.
ஏபி-என்எச்பிஎம் வெற்றிக்கு தனியார் துறையினர் முக்கியப் பங்கு ஆற்றவேண்டியிருப்பதால், இந்த இயக்கத்தில் இந்திய மருத்துவச் சங்கம் முக்கியமான கூட்டாளி என்று டாக்டர். இந்து பூஷண் கூறினார். இதன் மூலம் தரம் மேம்படுவதற்கும், நோயாளிகளை மத்தியமாக கொண்ட பராமரிப்பை வழங்குவதற்கும் இது உதவும் என்றார். இந்தச் சந்திப்பின்போது, மருத்துவமனைகளுக்கு பணம் வழங்குதல், கருத்துக் கேட்பு மற்றும் குறைத் தீர்ப்பு அமைப்பு, மருத்துவமனைகளில் காகிதமற்ற பரிவர்த்தனைகளுக்காக தகவல் தொழில்நுட்ப அடிப்படை வசதியை உருவாக்கி எளிமைப்படுத்துதல் போன்ற முக்கிய பிரச்னைகள் குறித்து விவாதிக்கப்பட்டது.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
==========
(Visitor Counter : 91
பிரதமர் அலுவலகம்
அருண் ஜேட்லியின் நினைவு நாளில் பிரதமர் அவரை நினைவு கூர்கிறார்
பிரதமர் திரு நரேந்திர மோடி, அருண் ஜேட்லியின் நினைவு நாளில் அன்னாரை நினைவு கூர்கிறார்.
அவர் பகிர்ந்துள்ள ட்விட்டர் பதிவில், “நாம், கடந்த ஆண்டு இதே நாளில்தான் திரு அருண் ஜேட்லி் அவர்களை இழந்தோம். நான் எனது நண்பரை இழந்து தவிக்கிறேன்.
அருண் ஜேட்லி அவர்கள், இந்தியாவுக்காக அயராது உழைத்தவர். அவரது நகைச்சுவை உணர்வு, அறிவுக் கூர்மை, சட்ட அறிவு, அன்பான ஆளுமை அனைத்தும் மாறாப் புகழ் பெற்றவை” என்று பிரதமர் கூறியுள்ளார்.
பாதுகாப்பு அமைச்சகம்
ராணுவ மருத்துவ படை தனது 258-வது நிறுவன தினத்தை கொண்டாடுகிறது
இந்திய ராணுவம் , ராணுவ மருத்துவ படையின் 258-வது நிறுவன தினத்தை ஏப்ரல் 3-ந்தேதி கொண்டாடியது. ‘’ சர்வே சந்து நிரமயா’’ என்பதை ராணுவ மருத்துவப்படை நோக்கமாகக் கொண்டுள்ளது. அதன் பொருள் ‘’ அனைவரையும் நோயிலிருந்தும், இயலாமையிலிருந்தும் விடுவிப்போம்’’ என்பதாகும். அமைதி காலத்திலும், போர் சமயங்களிலும், பாதுகாப்பு படையினர் முதல் சிவில் நிர்வாகம் வரை சேவைபுரிவதில் இது சிறந்து விளங்குகிறது. கடந்த இரண்டு ஆண்டுகளாக, கோவிட் பெருந்தொற்றுக்கு எதிராக இடையறாமல், தன்னலமின்றி பாடுபட்டு, நாட்டுக்கு சிறப்பான தொண்டாற்றியுள்ளது.
இந்த நிகழ்ச்சியையொட்டி, ராணுவ மருத்துவபடையின் தலைமை இயக்குநர் வைஸ் அட்மிரல் ரஜத் தத்தா, மருத்துவ சேவை பிரிவின்  தலைமை இயக்குநர் லெப்டினன்ட் ஜெனரல் தல்ஜித் சிங் மற்றும் கடற்படை, விமானப்படை மருத்துவ சேவை தலைமை இயக்குநர்கள் உள்ளிட்டோர் கலந்து கொண்டு, கடமையின் போது உயிர்நீத்த தியாகிகளுக்கு தேசிய போர் நினைவிடத்தில் மலர் வளையம் வைத்து மரியாதை செலுத்தினர்.
பிரதமர் அலுவலகம்
பரூச் மருத்துவமனை தீ விபத்தில் நேரிட்ட உயிரிழப்புகளுக்கு பிரதமர் இரங்கல்
பரூச் நகரில் உள்ள ஓர் மருத்துவமனையில் ஏற்பட்ட தீ விபத்தில் நேர்ந்த உயிரிழப்புகளுக்கு பிரதமர் திரு நரேந்திர மோடி இரங்கல் தெரிவித்துள்ளார்.
இது தொடர்பாக அவர் வெளியிட்டுள்ள சுட்டுரைச் செய்தியில், “பரூச் மருத்துவமனை தீ விபத்தில் நேரிட்ட உயிரிழப்புகளை அறிந்து மிகுந்த வேதனை அடைந்தேன். அவர்களது குடும்பத்தினருக்கு எனது இரங்கல்கள்”, என்று குறிப்பிட்டுள்ளார்.
------
(
குறு சிறு மற்றும் நடுத்தர தொழில் துறை அமைச்சகம்
உள்ளூர் பொருள்களுக்கு கைகொடுக்க முன்வந்தது காதி, கிராமத்தொழில் நிறுவனங்கள் ஆணையம்
உள்ளூர் பொருள்களுக்காக குரல் கொடுத்து, அதனை சர்வதேசப் பொருளாக மாற்றுமாறு பிரதமர் திரு.நரேந்திர மோடி விடுத்த அழைப்பை வலுப்படுத்த காதி மற்றும் கிராமத்தொழில் நிறுவனங்கள் ஆணையம் முன் வந்துள்ளது. உள்ளூர்ப் பொருள்களை ஊக்குவிக்குமாறு பிரதமர் அழைப்பு விடுத்ததற்கு அடுத்த நாளே, பிரதமரின் வேலைவாய்ப்பு உருவாக்கத் திட்டத்தின் கீழ்  அமல்படுத்தப்படும் திட்டங்களை விரைவாகச் செயல்படுத்துவதற்கான பல்வேறு வழிகாட்டு நெறிமுறைகளை காதி மற்றும் கிராமத்தொழில் நிறுவனங்கள் ஆணையம் வெளியிட்டுள்ளது.
பிரதமரின் வேலைவாய்ப்பு உருவாக்கத் திட்டத்தின் கீழ், அளிக்கப்படும் விண்ணப்பங்களை ஆய்வு செய்து வங்கிகளுக்கு அனுப்புமாறு உரிய அதிகாரிகளுக்கு காதி மற்றும் கிராமத்தொழில் நிறுவனங்கள் ஆணையத்தின் தலைவர் திரு.வினய்குமார் சக்சேனா அறிவுறுத்தியுள்ளார். இதன் மூலம், 26 நாட்களுக்குள் பணம் வழங்க வேண்டும் என்றும் அவர் கேட்டுக் கொண்டுள்ளார். இந்த காலக்கெடுவை 15 நாட்களாக குறைக்கவேண்டும் என்றும் அவர் அறிவுறுத்தினார். விண்ணப்பதாரர்களுக்குத் திட்டங்களை வடிவமைத்து, கடன் அனுமதி கிடைக்கும் வரை செயல்படுத்தும் அமைப்புகள் தேவையான வழிகாட்டுதல்களை வழங்கி, கைகொடுக்க வேண்டியது கட்டாயமாகிறது. கடன்களுக்கு விரைவில் ஒப்புதல் வழங்குவதற்காக வங்கிகளின் நடவடிக்கைகளை அனைத்து அமைப்புகளும் தொடர்ந்து கண்காணிக்கும்.
திருத்தியமைக்கப்பட்ட வழிகாட்டி நெறிமுறைகளின்படி, மும்பையில் உள்ள காதி மற்றும் கிராமத்தொழில் நிறுவனங்கள் ஆணையத்தின் கண்காணிப்புப்பிரிவு, விண்ணப்பங்களின் நடவடிக்கைகளை தினசரி கண்காணிக்கும். செயல்படுத்தும் அமைப்புகளுக்கு ஒவ்வொரு 15 நாட்களுக்கு ஒரு முறை பின்னூட்டக் கருத்துக்களைத் தெரிவிக்கும். அதற்குப் பிறகு, முன்னேற்றங்கள் குறித்த அறிக்கை, காதி மற்றும் கிராமத்தொழில் நிறுவனங்கள் ஆணையத்தின் தலைவர் மற்றும் தலைமைச் செயல் அதிகாரியின் பார்வைக்கு வைக்கப்படும்.
(Visitor Counter : 163
பாதுகாப்பு அமைச்சகம்
86வது விமானபடை தினம்: விமான சாகசங்கள்
இந்திய விமானப்படையின் 86வது ஆண்டுவிழா வரும் அக்டோபர் 8ம் தேதி கொண்டாடப்படுகிறது. இதையொட்டி போர் விமானங்களின் சாகசம் தில்லி அருகே உள்ள காஜியாபாதில் விமானப் படை நிலையத்தில் நடைபெறும்.
இதை முன்னிட்டு விமானங்களின் சாகச நிகழ்ச்சி வரும் அக்டோபர் 1ம் தேதி நடைபெறும்.
நிகழ்ச்சியின்போது, பார்வையாளர்கள் உணவுப் பொட்டலங்களை திறந்த வெளியில் வீச வேண்டாம் என்று விமானப்படை ஓர் அறிக்கையில் கேட்டுக் கொண்டுள்ளது. அவற்றை உண்ண வரும் பறவைகளால் விமானங்களுக்குப் பாதிப்பு நேருகிறது என்றும் குறிப்பிடப்பட்டுள்ளது.
தொலைதொடர்பு மற்றும் தகவல் தொழில்நுட்ப அமைச்சகம்
ஜம்மு காஷ்மீர் லடாக் தொலைதூரப் பகுதிகளுக்கு சிறப்பு அஞ்சல் சேவை ஏற்பாடு
வயது முதிர்ந்த ஓய்வூதியதாரர்களுக்கு இல்லங்களுக்கே சென்று ஓய்வூதியம் வழங்கப்படுவதை அஞ்சல் அலுவலகங்கள் உறுதிப்படுத்துகின்றன
கோவிட் 19 தொற்று நோய்க்கு எதிராகப் போராடுவது, சமூக இடைவெளியைக் கடைப்பிடிப்பது, அஞ்சல் அலுவலகங்களில் கூட்டம் சேராமல் தடுப்பது ஆகிய நோக்கங்களுக்காக, வயது முதிர்ந்த ஓய்வூதியதாரர்களுக்கு அவர்களது இல்லங்களுக்கே சென்று, ஓய்வூதியத்தை வழங்குவதற்கான நடவடிக்கைகளை, அஞ்சல் அலுவலகங்கள் மேற்கொண்டு வருகின்றன.
கோவிட் 19 காரணமாக நிலவும், தற்போதைய சவாலான காலங்களில், மக்களின் நிதி, சுகாதாரம் மற்றும் நலனுக்கான தேவைகளை பூர்த்தி செய்வதற்காக, மாநில, உள்ளாட்சி நிர்வாகங்கள் மேற்கொள்ளும் முயற்சிகளுக்கு உறுதுணையாக அஞ்சல் அலுவலகங்கள் தங்கள் அருகாமையில் உள்ள மக்களுக்குச் சேவையாற்றி வருகின்றன.
ஜம்மு காஷ்மீர் மற்றும் லடாக் யூனியன் பிரதேசங்கள் முழுவதும், மக்கள் தங்களது தினசரி, அடிப்படைத் தேவைகளைப் பூர்த்தி செய்து கொள்வதற்குப் போதுமான அளவு பணம் வைத்திருக்க வேண்டும் என்பதற்காக, எளிமையான முறையில் தங்கள் கணக்கில் இருந்து பணத்தை எடுக்கவும், பணம் செலுத்தவும், நிதி பரிவர்த்தனை வசதிகளை செய்துதர வேண்டும் என்ற முதன்மை நோக்கத்துடன், அஞ்சல் அலுவலகங்கள் திறந்து வைக்கப்பட்டுள்ளன. ஆதார் உதவியுடனான, பண பரிவர்த்தனை முறை செயல்படுத்தப்பட்டு வருகிறது. எந்த வங்கியில் கணக்கு வைத்திருப்பவர்களும், தங்கள் கணக்கிலிருந்து, எந்த அஞ்சல் அலுவலகம் மூலமாகவும், மாதமொன்றுக்கு ரூ 10 ஆயிரம் வரை எடுத்துக்கொள்ளலாம் என்பதற்காக இந்த வசதி ஏற்படுத்தப்பட்டுள்ளது. அந்த வங்கிக்கணக்கு பயனாளியின் ஆதார் எண்ணுடன் இணைக்கப்பட்டிருக்க வேண்டும் என்பது மட்டுமே இதற்கான நிபந்தனையாகும்
(Visitor Counter : 131
பிரதமர் அலுவலகம்
கோவாவில் கொவிட் தடுப்பூசியின் முதல் டோசை 100% பேருக்கு செலுத்தியதற்கு பிரதமர் பாராட்டு
கோவா மக்கள் தொகையில் தகுதிவாய்ந்த 100% பேருக்கும் கொவிட்-19 தடுப்பூசிகளின் முதல் டோசை செலுத்தியதற்காக பிரதமர் திரு நரேந்திர மோடி கோவாவிற்கு பாராட்டு தெரிவித்துள்ளார்.
கோவா முதல்வர் டாக்டர் பிரமோத் சாவந்தின் சுட்டுரைச் செய்தியைப் பகிர்ந்து, “பாராட்டுக்கள் கோவா! மருத்துவர்கள் மற்றும் புதிய கண்டுபிடிப்பாளர்களின் கூட்டு மனநிலை மற்றும் வலிமையுடன் கூடிய மிகச் சிறந்த முயற்சி”, என்று பிரதமர் கூறியுள்ளார்.
பிரதமர் அலுவலகம்
‘அம்ரித்பெக்ஸ்2023’ தேசிய தபால்தலை கண்காட்சியில் தீவிரமாக பங்கேற்ற பள்ளி மாணவர்களுக்கு பிரதமர் பாராட்டு
விடுதலையின் அமிர்தப்பெருவிழாவின் ஒரு பகுதியாக ஏற்பாடு செய்யப்பட்ட தேசிய தபால்தலை கண்காட்சியான ‘அம்ரித்பெக்ஸ்2023’ல் பள்ளி மாணவர்கள் ஆர்வமாக பங்கேற்றது குறித்து, தபால்தலை சேகரிப்பு மற்றும் கடிதம் எழுதுவதில் ஆர்வம் காட்ட இது ஒரு சிறந்த வழியாகும் என்று பிரதமர் கூறியுள்ளார்.
இந்தியா போஸ்ட்டின் ட்விட்டருக்கு பதிலளிக்கும் வகையில், பிரதமர் கூறியிருப்பதாவது;
"தபால்தலை சேகரிப்பு மற்றும் கடிதம் எழுதுவதில் ஆர்வம் காட்டுவதற்கு இது நல்ல வழி. அதிகமான இளைஞர்கள் இந்த நடவடிக்கைகளை மேற்கொள்வார்கள் என்று நம்புகிறேன்.
பாதுகாப்பு அமைச்சகம்
ஆபரேஷன் சமுத்ரா சேது
ஐ.என்.எஸ் ஜலாஷ்வா கப்பல், 687 இந்திய குடிமக்களை, ஈரானில் இருந்து தாயகத்திற்கு மீட்டு வந்தது
“ஆபரேஷன் சமுத்ரா சேது”-க்காக இந்திய கடற்படையால் நிறுத்தப்பட்டுள்ள ஐ.என்.எஸ் ஜலாஷ்வா கப்பல், ஈரானில் சிக்கி தவித்த 687 இந்தியர்களை மீட்டு, பந்தர் அப்பாஸ் துறைமுகத்தில் இருந்து புறப்பட்டு இன்று அதிகாலை  தூத்துக்குடி துறைமுகத்திற்கு வந்து சேர்ந்தது. இந்திய கடற்படை கப்பல்களில் இதுவரை 920 இந்திய குடிமக்கள் ஈரானில் இருந்து தாயகத்திற்கு திருப்பி அழைத்து வரப்பட்டுள்ளனர்.
ஈரானில் உள்ள இந்திய தூதரகம், அங்குள்ள இந்தியர்களை தாயகத்திற்கு கப்பலில் மீட்டு வருவதற்கு உதவியது.தேவையான மருத்துவ பரிசோதனைகளுக்கு பின்னரே, கப்பலில் இந்தியர்கள் ஏற்றப்பட்டனர். அவர்களது கடல் பயணத்தின்போது கோவிட் தொடர்பான பாதுகாப்பு நெறிமுறைகள் அனைத்தும் கண்டிப்புடன் கடைபிடிக்கப்பட்டன.
ஈரானில் இருந்து திருப்பி அழைத்து வரப்பட்ட இந்திய அகதிகளை தூத்துக்குடியில் உள்ள உள்ளூர் அதிகாரிகள் வரவேற்றனர். அவர்களை சொந்த ஊர்களுக்கு விரைவாக அனுப்பி வைக்கவும், சுகாதாரப் பரிசோதனை, குடியேற்றம் மற்றும் போக்குவரத்துக்கான ஏற்பாடுகளும் செய்யப்பட்டன.
இவர்களையும் சேர்த்து, இதுவரை மொத்தம் 3992 இந்திய குடிமக்கள் மாலத்தீவு, இலங்கை மற்றும் ஈரான் ஆகிய நாடுகளில் இருந்து தற்போது பரவி வரும் வைரஸ் நோய் தொற்று காலத்தில், இந்திய கடற்படையினரால் இந்தியாவுக்கு திருப்பி அழைத்து வரப்பட்டுள்ளனர்.
சிறப்பு சேவைகள் மற்றும் கட்டுரைகள்
கடந்த 9 ஆண்டுகளில் இந்தியாவின் மருந்து ஏற்றுமதி 125% வளர்ச்சி அடைந்துள்ளது. பிஎல்ஐ திட்டங்களின் கீழ் முதலீடு ரூ 21,861 கோடி பெறப்பட்டுள்ளது
கடந்த ஒன்பது ஆண்டுகளில், இந்தியாவின் மருந்து மற்றும் மருந்துப் பொருட்கள் ஏற்றுமதி 125 சதவீதம் அதிகரித்து மிகப்பெரிய சாதனை நிகழ்த்தப்பட்டுள்ளது. 2013-14ல் ரூ. 90,415 கோடியாக இருந்த ஏற்றுமதி, 2022-23ல் ரூ. 2,04,110 கோடியாக அதிகரித்துள்ளது. இந்தியாவிலிருந்து செய்யப்படும் மொத்த ஏற்றுமதியில் 5.71 சதவீதம் மருந்துகள் மற்றும் மருந்துப் பொருட்கள் ஏற்றுமதியாகும். மருந்துகள் மற்றும் மருந்துப் பொருட்களை உற்பத்தி செய்வதில் இந்தியா உலகளவில் 3வது இடத்தில் உள்ளது. அமெரிக்கா, பெல்ஜியம், தென்னாப்பிரிக்கா, பிரிட்டன் மற்றும் பிரேசில் ஆகிய 5 முக்கிய நாடுகள் உள்பட சுமார் 200 நாடுகளுக்கு ஏற்றுமதி நடைபெற்று வருகிறது.
உலகளாவிய தடுப்பூசி உற்பத்தியில் 60 சதவீதம் இந்தியாவில் செய்யப்படுகிறது. இது உலகின் மிகப்பெரிய தடுப்பூசித் தயாரிப்பு நாடாக உள்ளது. உலகிலேயே குறைந்த விலை தடுப்பூசிகளை அதிக அளவில் வழங்கும் நாடுகளில் இந்தியாவும் ஒன்றாகும், மேலும் உலக அளவில் பொது மருந்துகளை அதிகம் வழங்கும் நாடாகவும் திகழ்கிறது. உலகளாவிய விநியோகத்தில் 20% பங்கை இந்தியா பெற்றுள்ளது. மேலும், இந்தியா நட்பு நாடுகளுக்கு தடுப்பூசி வழங்கும் மைத்ரி முன்முயற்சியின் கீழ்  உலகம் முழுவதும் உள்ள சுமார் 100 நாடுகளுக்கு 298 மில்லியனுக்கும் அதிகமான கோவிட்-19 தடுப்பூசிகளை வழங்கியுள்ளது.
தன்னம்பிக்கையை அடைவதற்கும், உள்நாட்டு உற்பத்தியை மேம்படுத்துவதற்கும், துறையில் பெரிய முதலீடுகளை ஈர்ப்பதற்கும், மொத்த மருந்துகள் , மருத்துவ சாதனங்கள் மற்றும் மருந்துப் பொருட்கள் ஆகிய மூன்று உற்பத்தியுடன் கூடிய ஊக்குவிப்பு திட்டங்களை மத்திய அரசு அறிமுகப்படுத்தியுள்ளது. 2023 மார்ச் மாதம் வரை, மொத்தம் ரூ 21,861 கோடி பிஎல்ஐ மூலம் முதலீடு பெறப்பட்டுள்ளது.
நுகர்வோர் நலன், உணவு மற்றும் பொது விநியோகம் அமைச்சகம்
இந்திய தர நிர்ணய அமைப்பின் செல்போன் செயலியான ‘BIS – Care’ மற்றும் இந்திய தர நிர்ணய அமைப்பின் மின்னணு-தர நிர்ணயம், இணக்க மதிப்பீடு மற்றும் பயிற்சி இணையதளத்தை திரு.ராம் விலாஸ் பாஸ்வான் தொடங்கிவைத்தார்
இந்திய தர நிர்ணய அமைப்பின் செல்போன் செயலியான ‘BIS-Care’ மற்றும் நுகர்வோருக்கான இணையதளமான www.manakonline.in தர நிர்ணயம், மின்னணு-இந்திய தர நிர்ணய அமைப்பின் இணக்க மதிப்பீடு மற்றும் பயிற்சி இணையதளத்தை, மத்திய நுகர்வோர் விவகாரங்கள், உணவு மற்றும் பொது விநியோகத்துறை அமைச்சர் திரு.ராம் விலாஸ் பாஸ்வான் இன்று தொடங்கிவைத்தார். ‘BIS-Care’ செல்போன் செயலியை எந்தவொரு ஆன்டிராய்டு தொலைபேசியிலும் பயன்படுத்தலாம். இந்த செயலி, இந்தி மற்றும் ஆங்கில மொழிகளில் செயல்படுவதோடு, கூகுள் பிளே ஸ்டோரிலிருந்து இதனை இலவசமாக பதிவிறக்கம் செய்து கொள்ளலாம். ஐ.எஸ்.ஐ. முத்திரை மற்றும் ஹால்மார்க் முத்திரை பொறிக்கப்பட்ட பொருட்களின் தரம் உண்மையானவையா என்பதை நுகர்வோர் பரிசோதிப்பதுடன், இந்த செயலியைப் பயன்படுத்தி புகார் செய்யவும் முடியும். நுகர்வோரின் நலனைப் பாதுகாக்க மத்திய அரசு பல்வேறு நடவடிக்கைகளை மேற்கொண்டு வருவதாகவும் அமைச்சர் தெரிவித்தார்.
பொருட்களின் தர நிர்ணயம் நடைமுறைப்படுத்தப்படுவதை உறுதி செய்வதைக் கண்காணித்து சான்றிதழ் வழங்கும் பணியையும் இந்திய தர நிர்ணய அமைப்பு மேற்கொண்டு வருவதாகவும், திரு.பாஸ்வான் தெரிவித்தார். இந்திய தர நிர்ணய அமைப்பின் மின்னணு முறையிலான செயல்பாடுகள் நடைமுறைப்படுத்தப்படுவதை உறுதி செய்வதற்கான திறனை, இந்திய தர நிர்ணய அமைப்பு வலுப்படுத்தி வருவதாகவும் அமைச்சர் தெரிவித்தார். அந்த அமைப்பின் அனைத்துப் பணிகளையும் ஒருங்கிணைக்கும் தளமான இந்த மின்னணு நடைமுறை, தொழிற்சாலைகள் மற்றும் சந்தை கண்காணிப்பு மற்றும் செல்போன் செயலி அடிப்படையிலான வளர்ச்சி மற்றும் செயற்கை நுண்ணறிவு சார்ந்த கண்காணிப்பு நடைமுறைகளையும் மேற்கொள்கிறது. தரம் மற்றும் தரமான பொருட்களைப் பற்றி நுகர்வோர் அறிந்து கொள்வதை உறுதி செய்வதோடு, தரமற்ற பொருட்களின் விநியோகத்தை ஒழிப்பதற்கான முயற்சிகளை மேற்கொள்வதும் அவசியம் என்று அவர் குறிப்பிட்டார். நுகர்வோர் குழுக்களைப் பதிவு செய்தல், திட்ட முன்மொழிவுகளை சமர்ப்பித்தல் மற்றும் அதற்கு ஒப்புதல் அளித்தல் போன்றவற்றோடு, புகார் மேலாண்மை குறித்த பணிகளில் நுகர்வோரை ஈடுபடுத்துவதற்கான இணையதளம் ஒன்றை இந்திய தர நிர்ணய அமைப்பு உருவாக்கி வருவதாகவும் அமைச்சர் தமது உரையின் போது தெரிவித்தார்.
ஒரே தேசம், ஒரே குடும்ப அட்டை திட்டத்தை நடைமுறைப்படுத்துவது குறித்து விவரித்த திரு.ராம் விலாஸ் பாஸ்வான், தர நிர்ணயத்தில் நல்லிணக்கத்தை ஏற்படுத்தும் நோக்கோடு, நாட்டிலுள்ள பிற தர மேம்பாட்டு நிறுவனங்களை அங்கீகரிப்பதற்கான திட்டத்தையும் இந்திய தர நிர்ணய அமைப்பு உருவாக்கி வருவதாகக் கூறினார். ஆய்வில் உள்ள இந்த முடிவு, விரைவில் செயல்படுத்தப்பட உள்ளது.
குறு, சிறு மற்றும் நடுத்தரத் தொழில் நிறுவனங்களுக்கு உதவ வேண்டியதன் அவசியத்தை வலியுறுத்திய திரு.பாஸ்வான், கோவிட்-19 பாதிப்பை எதிர்கொள்ளத் தேவையான பல்வேறு சலுகைகள் குறு,சிறு மற்றும் நடுத்தரத் தொழில் நிறுவனங்களுக்கு வழங்கப்பட்டு வருவதையும் சுட்டிக்காட்டினார். தரக் குறியீடு வழங்குவதற்கான குறைந்தபட்சக் கட்டணம் 40% வரை குறைக்கப்பட்டிருப்பதாகக் கூறிய அவர், எனினும், இந்தக் கட்டணத்தை இரண்டு தவணைகளில் செலுத்துவதற்கான வாய்ப்பும் அளிக்கப்படுவதாகத் தெரிவித்தார். உரிமத்தைப் புதுப்பிப்பதற்கான காலக்கெடுவும், 2020 செப்டம்பர் 30-ந் தேதி வரை நீட்டிக்கப்பட்டுள்ளது.
பிரதமர் அலுவலகம்
மகாராஷ்டிரா மற்றும் குஜராத்தின் முதல்வர்களுடன் சூறாவளி நிலைமை குறித்து பிரதமர் பேசினார்.
மகாராஷ்டிரா முதலமைச்சர் திரு. உத்தவ் தாக்கரே, குஜராத் முதல்வர் திரு. விஜய் ரூபானி மற்றும் டாமன் டியு நிர்வாகி, தாத்ரா மற்றும் நகர் ஹவேலி திரு. பிரபுல் கே படேல் ஆகியோருடன் பிரதமர் திரு நரேந்திர மோடி சூறாவளி நிலைமை குறித்துp பேசினார். மத்திய அரசின் அனைத்து ஆதரவையும் உதவிகளையும் அவர் உறுதிப்படுத்தினார்.
ஒரு சுட்டுரையில், பிரதமர் அலுவலகம் கூறுகையில், "மகாராஷ்டிரா முதல்வர் திரு. உத்தவ் தாக்கரே, குஜராத் முதல்வர் திரு @vijayrupanibjp மற்றும் டாமன் டியு நிர்வாகி, தாத்ரா மற்றும் நகர் ஹவேலி திரு @prafulkpatel ஆகியோருடன் பிரதமர் @narendramodi சூறாவளி நிலைமை குறித்து பேசினார். மத்திய அரசின் அனைத்து ஆதரவையும் உதவிகளையும் அவர் உறுதிப்படுத்தினார்” என்று தெரிவிக்கிறது.
(